ÅR A

**6. SØNDAG I PÅSKEN**

P: Kære kristne! Jesus lovede, at han ville bede sin Fader om at sende os Talsmanden, Sandhedens Ånd. Lad os bede for alle dem, som gennem dåbens og firmelsens sakramenter får del i Helligånden:

1. For alle kristne, der bliver stillet til regnskab

for det håb, som bor i dem,

at de må kunne svare for sig - stilfærdigt og med respekt.

Derom beder vi.

A: Herre, hør vor bøn.

2. For statsmagterne,

at de må spare folk for at lide i det godes tjeneste.

Derom beder vi.

A: Herre, hør vor bøn.

3. For alle troende, der nu lider, ligesom Kristus gjorde,

at Gud vil lindre deres smerte.

Derom beder vi.

A: Herre, hør vor bøn.

4. For vor døbte,

som venter på at modtage firmelsen,

at de må længes efter Helligåndens gave i dette sakramente.

Derom beder vi.

A: Herre, hør vor bøn.

P: Himmelske Fader,

du sendte os din Søn, som nu er hos dig.

Forbarm dig over os

og send os og vore firmander din Helligånd.

Ved Kristus, vor Herre.

A: Amen.